Riisikook on Belgia magustoit, mida iga kokk maitsestab omamoodi aga enamasti kasutatakse selleks tsitrusvilju. Õiges retseptis oli lisatud ka laimikoored koogi täidisesse aga mina seda ei teinud. Koogi küpsetamiseks peaks kasutama kõrgemate  äärtega koogivormi, sest täidist tuleb palju. Kook on maitsev nii soojalt kui ka külmalt. Soojalt ei saaks seda koogiks nimetada, sest siis on ta hästi pehme ja meenutab riisipudingut. Jahtudes kook tahaneb aga on ka maitsev. Selle koogi valmistasin seetõttu, et nami-namis on selle teemaline kooskokkamine.    Põhjataigen:   Täidis:   Kaunistuseks:   Lase piim ja vesi koos potis keema. Lisa riis ja sool. Keeda riis pudruks kaane all nõrgal tulel umbes 20-30 minutit. Lase pudrul jahtuda. Haki rasvaine, jahu,  sool ja suhkur taignaks kas käsitsi või masinaga. Rulli taigen plaadiks või suru see ümmarguse koogivormi (läbimõõt 28 cm) põhjale ja äärtele. Pese täidise laimid hoolikalt, (riivi koored) ja pigista mahl välja. Vahusta koor ja munavalged eraldi kaussides kõvaks vahuks. Sega jahtunud riisi hulka laimimahl, (riivitud koor), suhkur, koore- ja munavalgevaht. Kalla segu taignaga vooderdatud vormi ja küpseta 175 kraadi juures umbes 1 tund. Lase koogil jahtuda. Kaunista see õhukeste laimiviiludega ja soovi korral  puista üle tuhksuhkruga.